ദുല്ഖറിനൊപ്പം സണ്ണി ഡിയോളും പൂജാഭട്ടും ചീനി കം, പാ, ഇംഗ്ളീഷ് വിംഗ്ളീഷ്, ഷമിതാഭ്, കി ആന്ഡ് കാ, പാഡ്മാന്, മിഷന് മംഗള് എന്നീ ശ്രദ്ധേയ ചിത്രങ്ങളൊരുക്കിയ സംവിധായകന് ആര്. ബാല്ക്കിയുടെ ചിത്രത്തിലൂടെ ദുല്ഖര് സല്മാന് വീണ്ടും ബോളിവുഡിലെത്തുന്നു. ഇനിയും പേരിട്ടിട്ടില്ലാത്ത ഈ ത്രില്ലറില് ദുല്ഖറിനൊപ്പം സണ്ണി ഡിയോളും പൂജാഭട്ടും പ്രധാന വേഷങ്ങളവതരിപ്പിക്കുന്നുണ്ട്. ഏറെക്കാലം ബോളിവുഡില് ആംഗ്രി യംഗ്മാന് ആയി തിളങ്ങിനിന്ന സണ്ണി ഡിയോള് ഒരിടവേളയ്ക്കുശേഷമാണ് കാമറയ്ക്ക് മുന്നിലെത്തുന്നത്. ബേതാബ് എന്ന ബ്ളോക്ക് ബസ്റ്റര് ചിത്രത്തിലൂടെ 1983ല് ആണ്സണ്ണി ഡിയോള് ബോളിവുഡില് അരങ്ങേറ്റം കുറിച്ചത്. 2016ല് തന്റെ സൂപ്പര്ഹിറ്റുകളിലൊന്നായ ഗായലിന് രണ്ടാം ഭാഗമൊരുക്കി സംവിധായകക്കുപ്പായമണിഞ്ഞെങ്കിലും ചിത്രം മാറി. 2018ല് പ്രീതി സിന്റയോടൊപ്പം ബാലാജി സൂപ്പര് ഹിറ്റ് എന്ന ചിത്രത്തിലാണ് സണ്ണി ഡിയോള് ഒടുവിലഭിനയിച്ചത്. 2019ല് മൂത്ത മകന് കരണ് ഡിയോളിനെ നായകനാക്കി സണ്ണി സ്റ്റുഡിയോസ് പ്രൈവറ്റ് ലിമിറ്റഡിന്റെ ബാനറില് പല് പല് ദില് കേ പാസ് എന്ന ചിത്രം നിര്മ്മിച്ച് സംവിധാനം ചെയ്തു. തന്റെ പിതാവും പ്രശസ്ത സംവിധായകനുമായ മഹേഷ് ഭട്ട് സംവിധാനം ചെയ്ത ഡാഡി എന്ന ചിത്രത്തിലൂടെ 1989ല് ആണ് പൂജാഭട്ട് ബോളിവുഡില് അരങ്ങേറിയത്. 2019ല് കാബറേറ്റ് എന്ന ചിത്രം നിര്മ്മിച്ചു. സൂപ്പര്ഹിറ്റായ മഹേഷ് ഭട്ട് ചിത്രം സഡക്കിന്റെ രണ്ടാം ഭാഗമായ സഡക്ക് 2ല് ആണ് ഒടുവിലഭിനയിച്ചത്. കഴിഞ്ഞ വര്ഷമാണ് ചിത്രം റിലീസായത്. ആമസോണ് പ്രൈമിലെ ദ ഫാമിലി മാന്, സോണി ലൈവിലെ സ്കാം 1992 എന്നീ വെബ് സീരീസുകളിലൂടെയും ഒട്ടേറെ ഹിന്ദി, തെലുങ്ക് ചിത്രങ്ങളിലൂടെയും പ്രശസ്തയായ ശ്രേയ ധന്വന്തരിയാണ് ആര്. ബാല്ക്കിയുടെ ചിത്രത്തില് ദുല്ഖറിന്റെ നായികയാകുന്നത്. ഇപ്പോള് ഹൈദരാബാദില് ഹാനു രാഘവപുഡി സംവിധാനം ചെയ്യുന്ന തെലുങ്ക് ചിത്രത്തിലഭിനയിച്ച് വരികയാണ് ദുല്ഖര്. ഈ ചിത്രം പൂര്ത്തിയാക്കിയശേഷം ഈ മാസം ഒടുവില് ദുല്ഖര് മുംബയില് ബോളിവുഡ് ചിത്രത്തില് ജോയിന് ചെയ്യും. കാര്വാ, ദ സോയാ ഫാക്ടര് എന്നിവയാണ് ദുല്ഖര് ഇതിന് മുമ്ബ് അഭിനയിച്ച ഹിന്ദി ചിത്രങ്ങള്.